বাংলাভিশনের ফোনোলাইভ স্টুডিও কনসার্ট ‘মিউজিক ক্লাব’-এ গাইবেন কণ্ঠশিল্পী এস আই টুটুল ও ব্যান্ডদল ধ্‌রুবতারা। এই অনুষ্ঠানে হুমায়ূন আহমেদের সিনেমার গান ও তার রচিত গান গাইবেন। সরাসরি সমপ্রচারিত এই অনুষ্ঠানে দর্শকরা ফোন করে এস আই টুটুলের সঙ্গে কথা বলার পাশাপাশি গানের অনুরোধও করতে পারবেন। গানের পাশাপাশি তিনি প্রিয় ব্যক্তিত্ব হিসেবে স্মৃতিচারণ করবেন হুমায়ূন আহমেদকে নিয়ে। নাহিদ আহমেদ বিপ্লবের প্রযোজনায় ‘মিউজিক ক্লাব’-এর এ পর্বটি বাংলাভিশনে সমপ্রচার করা হবে আজ রাত ১১টা ২৫ মিনিটে। হুমায়ূন আহমেদ তাঁর জীবদ্দশায় সৃষ্টি করেছেন অসংখ্য কালজয়ী চরিত্র। সেসব চরিত্রে অভিনয় করেছেন বাংলাদেশের বেশ কিছু বিখ্যাত অভিনেতা-অভিনেত্রী।